
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑ! 


ΤΕΥΧΟΣ ΔΕΥΤΕΡΟ Αρ. Φύλλου 481 

~~ ΤΤ Ιουνίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασυγκρότηση του Εθνικού Συμβουλίου Επαγγελμα¬ 
τικής Κατάρτισης και Απασχόλησης. 1 

Σύσταση Αμιγούς Κοινοτικής Επιχείρησης Ανάπτυξης 

Κοιν. Ποταμιάς Θάσου Ν. Καβάλας. 2 

Τροποποίηση Ο.Ε.Υ. Σ.Υ.Δ.Κ. Νέστου Ν. Καβάλας. 3 

Κατάργηση καταφυγίου θηραμάτων και ίδρυση άλλου 
στην περιοχή Δήμου Λουτρακιού - Περαχώρας και 
Αγ. Θεοδώρων Ν. Κορινθίας. 4 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 92144 ( 1 ) 

Ανασυγκρότηση του Εθνικού Συμβουλίου Επαγγελματι¬ 
κής Κατάρτισης και Απασχόλησης, 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2, 3 και 4 του άρθρου 1 του 
Ν. 1836/89 «Προώθηση της Απασχόλησης και της Επαγ¬ 
γελματικής Κατάρτισης και άλλες διατάξεις» όπως τρο¬ 
ποποιήθηκαν με το Ν, 2224/94 άρθρο 21, 

2. Την αρ. 40054/23.3.93 απόφαση του Υπουργού Ερ¬ 
γασίας. 

3. Την αρ. 40072/92 απόφαση του Υπουργού Εργασίας 
«Συγκρότηση του Εθνικού Συμβουλίου Επαγγελματικής 
Κατάρτισης και Απασχόλησης». 

4. Την αρ. 97136/94 απόφαση του Υπουργού Εργασίας 
«Ανασυγκρότηση του Εθνικού Συμβουλίου Επαγγελματι¬ 
κής Κατάρτισης και Απασχόλησης». 

5. Τις υποδείξεις των φορέων, αποφασίζουμε: 

Ανασυγκροτούμε την ολομέλειατου Εθνικού Συμβουλί¬ 
ου Επαγγελματικής Κατάρτισης και Απασχόλησης (ΕΣΕ- 
ΚΑ) και ορίζουμε τα μέλη αυτής, ως εξής: 

1. Το Γενικό Γραμματέα του Υπουργείου Εργασίας και 
Κοινωνικών Ασφαλίσεων, ως Πρόεδρο, με αναπληρωτή 
τον Αναστάσιο Χαλαμάνη, Γ ενικό Δ/ντή Εργασίας. 

2. Μαρία Τσαρούχα, ΠροϊσταμένητηςΔ/νσης Επαγγελ¬ 


ματικής, ως εκπρόσωπος του Υπ. Εργασίας και Κοιν. Α¬ 
σφαλίσεων, με αναπληρώτρια την Ελένη Καναπίτσα, υ¬ 
πάλληλο του ίδιου Υπουργείου. 

3. Ζαχαρία Καραμπογιά, εκπρόσωπο του Υπουργείου Ε¬ 
θνικής Οικονομίας, με αναπληρωτή τον Γεώργιο Κατσιά- 
ρη, εκπρόσωπο του ίδιου Υπουργείου. 

4. Γεράσιμο Σαπουντζόγλου, εκπρόσωπο του Υπουρ¬ 
γείου Εθν. Παιδείας και Θρησκευμάτων, με αναπληρωτή 
το Γεώργιο Σταματίου, εκπρόσωπο του ιδίου Υπουργείου. 

5. Θεόδωρο Τσιρογιάννη, εκπρόσωπο του Υπουργείου 
Ανάπτυξης, με αναπληρωτή το Γ εώργιο Κατεινά. 

6. Γεώργιο Λαντζουράκη, εκπρόσωπο του Ο.Α.Ε.Δ., με 
αναπληρωτή τον Ιωάννη Αϊβαλιώτη, εκπρόσωπο του ίδιου 
Οργανισμού. 

7. Ευάγγελο Μπούμη, εκπρόσωπο του Σ.Ε.Β., με ανα¬ 
πληρωτή τον Αντώνη Τορτοπίδη, εκπρόσωπο του ίδιου 
Συνδέσμου. 

8. Βαρβάρα Σταματάκη. εκπρόσωπο της Εθνικής Συνο¬ 
μοσπονδίας Ελληνικού Εμπορίου, με αναπληρωτή το Δη- 
μήτριο Σωτηριάδη, εκπρόσωπο της ίδιας Συνομοσπον¬ 
δίας. 

9. Νικόλαο Λιόλο, εκπρόσωπο της ΠΑ.ΣΕ.ΓΕ.Σ. με ανα¬ 
πληρωτή τον Νικόλαο Γκοτσίνα, εκπρόσωπο της ίδιας Συ¬ 
νομοσπονδίας. 

10. Φραντζέσκο Φατούρο, εκπρόσωπο της Γ.Σ.Ε.Ε., με 
αναπληρωτή το Βασίλειο Παπαδόγαμβρο, εκπρόσωπο 
της ίδιας Σ υνομοσπονδ ίας. 

11 .ΔημήτριοΛέντζο, εκπρόσωπο της Γ.Σ.Ε.Β .Ε .Ε., με α¬ 
ναπληρωτή το Γεώργιο Δρίκο, εκπρόσωπο της ίδιας Συ¬ 
νομοσπονδίας. 

12. Ιωάννη Σωτηρίου, εκπρόσωπο της Κ.Ε.Δ.Κ.Ε., με α 
ναπληρώτρια τη Γιούλη Γκόνου, εκπρόσωπο της ίδιας Έ¬ 
νωσης. 

Η θητεία των μελών είναι διετής. 

Στην απόφασή μας αυτή δεν ορίζεται ο εκπρόσωπος 
της Εθνικής Φοιτητικής Ένωσης Ελλάδας (ΕΦΕΕ) γιατί 
δεν έχει υποδειχθεί αν και ζητήθηκε με το αρ. 
90940/5.3.97 η υπόδειξή του. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί. 

Αθήνα, 29 Μαΐου 1997 

ο ΥΠΟΥΡΓΟΙ 

ΜΙΛΤΙΑΔΗΣ ΠΑΠΑΪΩΑΝΝΟΥ 

Αριθ. 30/6052 (2) 

Σύσταση Αμιγούς Κοινοτικής Επιχείρησης Ανάπτυξης 
Κοιν. Ποταμιάς Θάσου Ν. Καβάλας. 

Ο ΑΝΑΠΛΗΡΩΤΗΣ ΠΕΡ/ΚΟΥ ΔΙΕΥΘΥΝΤΗ Ν. ΚΑΒΑΛΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95 (Δ.Κ.Κ.). 

2. Την αριθ. 25027/9.4.1984 απόφαση του Υπουργού Ε¬ 
σωτερικών που δημοσιεύθηκε στο ΦΕΚ (244/17.4.84 
τ.Β'). 

3. Την αριθ. 5603/95 απόφαση του Γενικού Γραμματέα 
της Περιφέρειας Ανατολικής Μακεδονίας Θράκης με την 
οποία ορίσθηκε αναπληρωτής Περ/κός Δ/ντής. 

4. Την αριθ. 24/97 απόφαση του Κοινοτικού Συμβουλίου 
Ποταμιάς. 

5. Την αριθ. 570/9.5.1997 θετική έκθεση αξιολόγησης 
της επιχείρησης από το Γραφείο Περ/κής Ανάπτυξης Κα¬ 
βάλας, αποφασίζουμε: 

1. Συνιστούμε στην Κοινότητα Ποταμιάς Νομού Καβά¬ 
λας αμιγή Κοινοτική Επιχείρηση με την επωνυμία «ΑΜΙ¬ 
ΓΗΣ ΚΟΙΝΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΠΟΤΑΜΙΑΣ 
ΘΑΣΟΥ» ως ίδιο νομικό πρόσωπο ιδιωτικού δικαίου, το ο¬ 
ποίο διέπεται από τις σχετικές διατάξεις του Δημοτικού 
και Κοινοτικού Κώδικα. 

2. Σκοπός της επιχείρησης είναι: Η ίδρυση και εκμετάλ¬ 
λευση Επιχειρήσεων αναψυκτηρίων, εστιατορίων, εμπο¬ 
ρίας ειδών δώρων, ειδών λαϊκής τέχνης, κατασκηνωτικού 
κέντρου, ομπρελών και συναφών ειδών. 

3. Έδρα της Επιχείρησης είναι η Κοινότητα Ποταμιάς 
Θάσου Ν. Καβάλας. 

4. Η διάρκεια της Επιχείρησης είναι είκοσι (20) χρόνια α¬ 
πό τη δημοσίευση της απόφασης αυτής στην Εφημερίδα 
της Κυβερνήσεως με δικαίωμα ανανέωσης της διάρκειάς 
της για άλλα είκοσι (20) χρόνια και δικαίωμα ανανέωσης 
μετά την παρέλευση των είκοσι (20) χρόνων της ανανέω¬ 
σης, για όσο χρόνο θελήσει το Κοινοτικό Συμβούλιο. 

5. Η Κοινότητα διαθέτει στην Επιχείρηση: α) Την κυριό¬ 
τητα οικοπέδου εμβαδού 2216,56 τ.μ. και β) Χρηματικό 
ποσό 5.000.000 δρχ. ως αρχικό της κεφάλαιο. 

6. Πόροι της Επιχείρησης είναι τα έσοδα από τη διάθε¬ 
ση των προϊόντων της, πρόσοδοι από την περιουσία της, 
δάνεια, κληρονομιές, δωρεές, εισφορές και λοιπές επιχο¬ 
ρηγήσεις. 

7. Η Επιχείρηση θα διοικείται από πενταμελές Δ/κό Συμ¬ 
βούλιο το οποίο ορίζεται με τους αναπληρωτικούς από το 
Κοινοτικό Συμβούλιο. Δύο από τα μέλη αυτά τουλάχιστον 
θα είναι αιρετοί εκπρόσωποι της Κοινότητας, ένας εκ¬ 
πρόσωπος των εργαζομένων εάν οι εργαζόμενοι υπερ¬ 
βαίνουν τους είκοσι, διαφορετικά θα είναι άλλος αιρετός 
εκπρόσωπος της Κοινότητας, ένας εκπρόσωπος κοινωνι¬ 
κού φορέα της περιοχής και οι υπόλοιποι θα είναι κάτοι¬ 
κοι της Κοινότητας που έχουν πείρα ή γνώσεις σχετικές 
με το αντικείμενο της Επιχείρησης. 

Το Κοινοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο. 

8. Η Επιχείρηση διαλύεται: 

α) Όταν λήξει χωρίς να παραταθεί η διάρκεια της Επι¬ 
χείρησης. 

β) Με απόφαση του Κοινοτικού Συμβουλίου, πλήρως αι¬ 
τιολογημένη που λαμβάνεται με την απόλυτη πλειοψηφία 
του συνόλου των μελών του. 


γ) Σε περίπτωση πτωχεύσεως της Επιχείρησης. 

Τη διάλυση της Επιχείρησης ακολουθεί εκκαθάριση. 
Μετά την εκκαθάριση της περιουσίας της επιχείρησης, ό¬ 
σα περιουσιακά στοιχεία απομένουν, περιέρχονται στην 
Κοινότητα Ποταμιάς Θάσου. 

Από τις διατάξεις της απόφασης αυτής προ καλείται δα¬ 
πάνη σε βάρος του προϋπολογισμού της Κοινότητας Πο¬ 
ταμιάς ύψους 5.000.000 δρχ. και έχει εγγραφή στον προ¬ 
ϋπολογισμό του έτους 1997. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Καβάλα, 21 Μαΐου 1997 

Με εντολή Γ.Γ. Περιφ. 

Ο Αν. Περ,/κού Δ/ντή 
Γ. ΣΙΔΗΡΑΚΗΣ 

- ♦ - 

Αριθ. 30/6587 (3) 

Τροποποίηση Ο.Ε.Υ. Σ.Υ.Δ.Κ. Νέστου Ν. Καβάλας. 

Ο ΑΝΑΠΛΗΡΩΤΗΣ ΠΕΡ/ΚΟΥ ΔΙΕΥΘΥΝΤΗ Ν. ΚΑΒΑΛΑΣ 

Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95 
«Προσαρμογή νομοθεσίας αρμοδιότητας Υπηρεσίας Ε¬ 
σωτερικών στις διατάξεις για τη Νομαρχιακή Αυτοδιοίκη¬ 
ση και άλλες διατάξεις». 

2. Τις διατάξεις του άρθρου 34 του Ν, 2190/94 «Βαθμο¬ 
λογικό σύστημα διάρθρωσης θέσεων δημοσίου και 
Ν.Π.Δ.Δ.». 

3. Την αριθ. 53560/6.8.86 εγκύλιο του Υπ. Εσωτερικών 
σχετικά με την ψήφιση Ο.Ε.Υ. Δήμων και Κοινοτήτων. 

4. Την αριθ. 11/97 απόφαση του Διοικητικού Συμβουλί¬ 
ου του Σ.Υ.Δ.Κ. Νέστου σχετικά με την τροποποίηση του 
Ο.Ε.Υ. (Αρ. Πρωτ. 14290/90). 

5. Τη σύμφωνη γνωμοδότηση του Υπηρεσιακού Πει¬ 
θαρχικού Συμβουλίου Υπαλλήλων ΟΤΑ, που διατυπώθηκε 
στο πρακτικό συνεδριάσεωςαριθ. 1/97, αποφασίζουμε: 

Τροποποιούμε τον Ο.Ε.Υ. του Συνδέσμου Ύδρευσης 
Δήμων και Κοινοτήτων Νέστου που διαμορφώνεται ως ε¬ 
ξής: 

Άρθρο Ιο 

Συγκρότηση υπηρεσιών 

Τις υπηρεσίες του Συνδέσμου συγκροτούν: 
α. Το Τμήμα Διοικητικό και Λογιστικό, 
β. Το Τμήμα Τεχνικό. 

Άρθρο 2ο 

Διάρθρωση Υπηρεσιών 

1. Τμήμα Διοικητικό και Λογιστικό 
α. Γραφείο Προσωπικού 

β. Γ ραφείο Γ ραμματείας 

γ. Γραφείο Μηχανοργάνωσης - Μηχανογράφησης Κα¬ 
ταναλωτών 

δ. Γ ραφείο Λογιστηρίου - Προμηθειών 

2. Τμήμα Τεχνικό 

α. Γραφείο μελετών - επίβλεψης έργων - Μηχανοργά¬ 
νωσης - Μηχανογράφησης 
β Γραφείο συνεργείο ύδρευσης και υδρομέτρων. 


/ 

γ. Γραφείο συνεργείο αντλιοστασίων και επεξεργασίας 
νερού. 

δ. Γ ραφείο συνεργείο συντήρησης ηλεκτρομηχανολο- 
γικού εξοπλισμού. 

Άρθρο 3ο 

Η οργανική σύνθεση, διαβάθμιση των θέσεων του προ¬ 
σωπικού του Συνδέσμου Ύδρευσης αναλύεται ως κατω¬ 
τέρω: 

1. Προσωπικό με σχέση Δημοσίου Δικαίου. 

Α. Διοικητικό - Οικονομικό Προσωπικό. 

α. Κλάδος ΤΕ 17 Διοικητικών - Λογιστικών (1 θέση με 
βαθμό Δ-Α). 

β. Κλάδος ΔΕ 1 Διοικητικών (2 θέσεις με βαθμούς Δ-Α). 

γ. Κλάδος ΔΕ 38 Χειριστών ηλεκτρονικού υπολογιστή (1 
θέση με βαθμό Δ-Α). 

2. Τεχνικό Προσωπικό. 

α. Κλάδος ΤΕ 4 Τεχνολόγων - Μηχανολόγων - Μηχανι¬ 
κών (1 θέση με βαθμό Δ-Α). 

β. Κλάδος ΔΕ 24 Ηλεκτρολόγων (2 θέσεις με βαθμό Δ¬ 
Α). 

γ. Κλάδος ΔΕ 28 Χειριστών μηχανημάτων έργων (1 θέ¬ 
ση με βαθμό Δ-Α). 

δ. Κλάδος ΔΕ 29 Οδηγών αυτοκινήτων (1 θέση με βαθ¬ 
μό Δ-Α). 

ε. Κλάδος ΔΕ 30 Τεχνιτών (5 θέσεις με βαθμούς Δ-Α). 

ζ. Κλάδος ΥΕ 16 Εργατών (5 θέσεις με βαθμούς Ε Β). 

Άρθρο 4ο 

Προσωποπαγείς θέσεις 

Προσωπικό κλάδων προσωρινών θέσεων που κατέχο- 
νται από τακτικούς υπαλλήλους και καταργούνται όταν με 
οποιονδήποτε τρόπο οι υπάλληλοι αυτοί αποχωρήσουν 
από την υπηρεσία. (Ν. 1476/84 και Ν. 1735/87). 

α. Κλάδος ΔΕ 24 Ηλεκτρολόγων (2 θέσεις με βαθμό Δ¬ 
Α). 

β. Κλάδος ΔΕ 30 Τεχνιτών (1 θέση με βαθμό Δ-Α). 

γ. Κλάδος ΥΕ 16 Εργατών (1 θέση με βαθμό Ε-Β). 

Άρθρο 5ο 

Τα προσόντα διορισμού που απαιτούνται κατά κατηγο¬ 
ρία κλάδου και ειδικότητα καθορίζονται σύμφωνα με το 
Π .Δ. 37α/1987 «Καθορισμός προσόντων διορισμού». 

Άρθρο 6ο 

Τα του διορισμού καθηκόντων, του χρόνου εργασίας, 
τους περιορισμούς της αστικής ευθύνης, των δικαιωμά¬ 
των, των αδειών, των μεταβολών, της υπηρεσιακής κατά¬ 
στασης, προβάδισμα, των ηθικών αμοιβών, των πειθαρχι¬ 
κών αδικημάτων, των ποινών, της λύσης της υπαλληλικής 
σχέσης, της ιατροφαρμακευτικής και νοσοκομιακήςπερί- 
θαλψης και εξόδων κηδείας καθενός από του παρόντα 
οργανισμό τακτικών μονίμων υπαλλήλων, διέπονται από 
τις διατάξεις των Νόμων 1188/81 και 1586/86 και 2190/94 
και 2307/95, όπως αυτές ισχύουν κάθε φορά, 

Άρθρο 7ο 

1 Οι θέσεις των κατηγοριών ΤΕ, ΔΕ κατατάσσονται 
στους βαθμούς Δ-Α. 

2. Οι θέσεις της κατηγορίας ΥΕ κατατάσσονται στους 
βαθμούς Ε-Β. 

3. Τμιήμα Διοικητικό και Οικονομικό. Την θέση Προϊστα¬ 


μένου του τμήματος καλύπτεται από υπάλληλο ΤΕ και ελ¬ 
λείψει αυτού ΔΕ. 

4. Τμήμα Τεχνικό. Την θέση Προϊσταμένου τεχνικού 
τμήματος καταλαμβάνει υπάλληλος ΤΕ. 

Άρθρο 8ο 

Οι αρμοδιότητες και τα αντικείμενα κάθε υπηρεσιακής 
μονάδος που αναφέρονται στον Οργανισμό καθορίζονται 
ως εξής: 

Α. Τμήμα Διοικητικό και Οικονομικό. 

Ο προϊστάμενος του τμήματος προίσταται των Διοικητι¬ 
κών και Οικονομικών Υπηρεσιών του Συνδέσμου. Είναι υ¬ 
πεύθυνος για τη σωστή λειτουργία των υπηρεσιών του 
τμήματος, τη νομιμότητα και εκτέλεση κάθε ενέργειας 
που άπτεται των αντικειμένων του Διοικητικού και Οικο¬ 
νομικού Τμήματος. Συντάσσει τις ετήσιες εκθέσεις αξιο¬ 
λόγησης για τους υπαγόμενους υπ’ αυτόν υπαλλήλους 
διατυπώνοντας τη γνώμη του σε πρώτο βαθμό, θεωρεί ό¬ 
λες τις καταστάσεις μισθοδοσίας και δαπανών προμήθει¬ 
ας. 

1. Γραφείο Προσωπικού: Στην αρμοδιότητά του ανή¬ 
κουν: 

α. Τήρηση μητρώου και αρχείο προσωπικού, 
β. Τήρηση διαδικασιών που σχετίζονται με τις κάθε φύ¬ 
σης διοικητικές υποθέσεις Τ*>υ προσωπικού. 

γ. Μέριμναγιατην εκτέλεση βοηθητικών διοικητικών ερ¬ 
γασιών (κλητήρων - καθαριστριών), 

2. Γ ραφείο Γ ραμματείας: Στην αρμοδιότητά του ανή¬ 
κουν: 

α. Δακτυλογράφηση, διακίνηση αλληλογραφίας και εγ¬ 
γράφων όλων εν γένει των γραφείων του Συνδέσμου, 
β. Οργάνωση και τήρηση γενικού αρχείου. 

3. Γραφείο Μηχανοργάνωσης - Μηχανογράφησης Κα¬ 
ταναλωτών: Στην αρμοδιότητά του ανήκουν: 

α. Έκδοση και αποστολή λογαριασμών συνδρομητών, 
β. Έκδοση παραστατικών είσπραξης τελών (σύνδεσης, 
επανασύνδεσης κ.λπ.). 

γ. Τήρηση μητρώου καταναλωτών (σταθερά στοιχεία, 
στοιχεία κατανάλωσης νερού, στοιχεία πληρωμών, στατι¬ 
στικά στοιχεία κ.λπ.). 

δ. Έλεγχος πληρωμής υποχρεώσεων καταναλωτών, 
ε. Καταμέτρηση κατανάλωσης νερού. 

4. Γραφείο Λογιστηρίου - Προμηθειών: Στην αρμοδιό¬ 
τητά του ανήκουν: 

α. Επιμελείται της εκκαθάρισης και εντολής πληρωμής 
κάθε δαπάνης του Συνδέσμου. 

β. Τήρηση διαδικασιών μισθοδοσίας προσωπικού και 
έκδοση αντίστοιχων χρηματικών ενταλμάτων πληρωμής 
των. 

γ. Κατάρτιση του προϋπολογισμού και της εισηγητικής 
έκθεσης του Συνδέσμου παρακολούθηση της πορείας ε¬ 
κτέλεσης του και εισηγείται αναμόρφωση των πιστώσεων 
αυτού όπου απαιτείται. 

δ. Συγκέντρωση παραγγελιών εξοπλισμού, εξαρτημά¬ 
των και υλικών σύμφωνα με τις ανάγκες των τμημάτων και 
εκτέλεσης των αντίστοιχων προμηθειών. 

ε. Παραλαβή και έλεγχος των διενεργουμένων προμη¬ 
θειών και συγκέντρωση τιμολογίων, 
στ Τήρηση αρχείων προμηθειών και προμηθευτών. 

Β. Τεχνικό Τμήμα. 

Ο προϊστάμενος του τμήματος προίσταται των τεχνι- 

κών υπηρεσιών του Συνδέσμου. Είναι υπεύθυνος για τη 
σωστή λειτουργία των τεχνικών υπηρεσιών, τη νομιμότη¬ 
τα και εκτέλεση κάθε ενέργειας που άπτεται των αντικει¬ 
μένων των τεχνικών υπηρεσιών. Συντάσσει τις ετήσιες εκ¬ 
θέσεις αξιολόγησης για τους υπαγόμενους υπ’ αυτόν υ¬ 
παλλήλους διατυπώνοντας τη γνώμη του σε πρώτο 
βαθμό. 

1. Γραφείο μελετών - επίβλεψης έργων - Μηχανοργά¬ 
νωσης- Μηχανογράφησης: 

Στην αρμοδιότητά του ανήκουν: 
α. Εκπόνηση τεχνικών μελετών και επίβλεψη εκπόνησης 
ανάλογων μελετών που ανατίθενται σε τρίτους. 

β. Κατάρτιση προϋπολογισμών έργων και σύνταξη τευ¬ 
χών δημοπράτησης έργων. 

γ. Εισηγείται για τον τρόπο δημοπράτησης, την σύντα¬ 
ξη συμβάσεων έργων και τη διενέργεια διαγωνισμών και 
διαδικασιών ανάθεσης. 

δ. Επίβλεψη εκτέλεσης εργασιών που εκτελούνται έ¬ 
λεγχος τήρησης ποιοτικών χρονικών και οικονομικών 
προδιαγραφών των έργων σύμφωνα με τις αντίστοιχες 
μελέτες - λήψη μέτρων ασφαλείας κατά την εκτέλεση των 
έργων. 

ε.'Ελεγχος περιοδικώνλογαριασμών των αναδοχών, ει- 
σήγηση για παραλαβή (προσωρινή - οριστική) των έργων 
και έγκριση εντολής πληρωμής των. 

στ. Παραλαβή αιτήσεων νέων συνδέσεων, παρακολού¬ 
θηση υλοποίησής των. 

ζ. Έλεγχος εργασιών και μέριμνα για την αποκατάστα¬ 
ση φθορών που προξενούνται από ΔΈ Η. (εργολάβων 
κ.λπ.) στα δίκτυα του Συνδέσμου, εισήγηση για επιβολή 
σχετικών προστίμων. 

η. Μηχανογράφηση στατιστικών στοιχείων καταναλώσε¬ 
ων τομέων. 

θ. Μηχανογράφηση τήρηση στατιστικών στοιχείων α- 
πογραφής Η/Λ εξοπλισμού, αυτοκινήτων, εκσκαφτικών 
μηχανημάτων. 

2. Γ ραφείο - Συνεργείο ύδρευσης και υδρομέτρων: Στην 
αρμοδιότητά του ανήκουν: 

α. Εκτέλεση εργασιών συντήρησης, αντικατάστασης, ε- 
πέκτσης του δικτύου ύδρευσης καθώς και επισκευή των 
αντιστοίχων βλαβών. 

β. Κατασκευή έργων που εκτελούνται με αυτεπιστασία, 
γ. Έλεγχος και επισκευή υδρομέτρων. 
δ. Εκτέλεση έργων νέων συνδέσεων και τοποθέτηση νέ¬ 
ων υδρομέτρων. 

ε. Τήρηση ημερολογίου εργασιών και τήρηση αρχείου, 
στ. Συντονισμός εργασιών και κατανομή των συνεργεί¬ 
ων σύμφωνα με το αντίστοιχο πρόγραμμα, καθορισμός 
προγραμμάτων υπαλλήλων επιφυλακής για αποκατάστα¬ 
ση βλαβώντου δικτύου. 

3. Γ ραφείο - συνεργείο αντλιοστασίων και επεξεργα¬ 
σίας νερού: Στην αρμοδιότητά του ανήκουν: 

α. Εξασφάλιση συνεχούς ροής του νερού στο δίκτυο ό¬ 
λο το εικοσιτετράωρο. 

β. Προγραμματισμός εργασιών συντήρησης εξωτερι¬ 
κών δικτύων και παρακολούθησής του. 

γ. Εξασφάλιση λειτουργίας δεξαμενής, αντλιοστασίων 
και μονάδων επεξεργασίας νερού. 

δ. Περιοδική λήψη δειγμάτων νερού για ανάλυση, έλεγ¬ 
χος για την καλή λειτουργία μηχανημάτων χλωρίωσης, 


ε. Τήρηση ημερολογίου εργασιών και στατιστικών στοι¬ 
χείων (παρακολούθηση καταναλώσεων ηλεκτρικής ενέρ¬ 
γειας - τήρηση ποσοστών με αγροτικό τιμολόγιο). 

4. Γ ραφείο - συνεργείο συντήρησης ηλεκτρομηχανολο- 
γικού εξοπλισμού και αποθήκης: Στηναρμοδιότητάτου α¬ 
νήκουν: 

α. Εκτέλεση εργασιών συντήρησης και επισκευής μη¬ 
χανημάτων (Η/Μ εξοπλισμού αυτοκινήτων - εκσκαφτικού 
μηχανήματος (ΧΒ) - πετρελαιοκίνητων συγκροτημάτων. 

β. Εισήγηση για αγορά νέων υλικών και ανταλλακτικών. 

γ. Τήρηση ημερολογίου εργασιών. 

δ. Συντονισμός κίνησης οχημάτων - μηχανημάτων. 

ε. Παραλαβή υλικών που εισάγονται στην αποθήκη και 
παράδοσή τους στα σχετικά συνεργεία βάσει δελτίων ει¬ 
σαγωγής και εξαγωγής. 

Άρθρο 9ο 

Αποδοχές 

α. Το προσωπικό που υπηρετεί σε οργανικές θέσεις του 
Συνδέσμου αμείβεται σύμφωνα με τον ισχυοντα για τους 
μονίμους υπαλλήλους των Δήμων Ν. 1505/84 όπως τρο¬ 
ποποιήθηκε με το Ν. 1810/88 και σύμφωνα με τη νομοθε¬ 
σία που θα ισχύει εκάστοτε. 

Άρθρο 10ο 

Διορισμός 

Η πλήρωση των κενών και κενομένων εκάστοτε θέσεων 
ενεργούνται σύμφωνα με τις εκάστοτες ισχύουσες διατά¬ 
ξεις περί διορισμού. 

Άρθρο 11ο 

Τα του πειθαρχικού εν γένει δικαίου κατά τις ουσιαστι¬ 
κές και διαδικαστικές διατ άξεις των περί ως το άρθρο 26 
παρ. 2του Ν. 1832/89 υπαλλήλων διέπονται αναλόγως υ¬ 
πό των διατάξεων των εφαρμοζομένων επί του προσωπι¬ 
κού του υπαγόμενου εις το Α' μέρος του Ν. 1188/81. 

Άρθρο 12ο 

Υπερωριακή απασχόληση 

Η υπερωριακή απασχόληση επιτρέπεται για την αντιμε¬ 
τώπιση ειδικών αναγκών με εφαρμογή των διατάξεων της 
εργατικής νομοθεσίας που ισχύουν. 

Η υπερωριακή απασχόληση αποφασίζεται με αιτιολο¬ 
γημένη απόφαση του Διοικητικού Συμβουλίου υποκείμε¬ 
νη εις τον κατά νόμο έγκριση αυτής. 

Άρθρο 13ο 
Τοποθέτηση 

1. Η τοποθέτηση του προσωπικού στις προς πλήρωση 
κενές θέσεις ενεργείται με απόφαση του Προέδρου του 
Διοικητικού Συμβουλίου του Συνδέσμου. 

2. Οι οργανικές θέσεις όλων των υπηρεσιών που προ- 
βλέπονται στον παρόντα κανονισμό θα κατανεμηθούν με 
απόφαση του Προέδρου, αμέσως μετά την έγκριση του 
παρόντος οργανισμού, δυναμένου όμως έκτοτε του εκά¬ 
στοτε Προέδρου, με νέα απόφασή του να αυξομειώνειτις 
θέσεις των τμημάτων ανάλογα με τις προκύπτοντες υπη¬ 
ρεσιακές ανάγκες, μη θίγόμενης της αυτοτέλειας των 
τμημάτων. 

3. Η τοποθέτηση του προσωπικού σε Τμήματα και Γρα- 

φεία γίνεται με από φάση τουΠροέδρου ανάλογα με τις ε- 
κάστοτε ανάγκες των Υπηρεσιών του Συνδέσμου και με 
την προϋπόθεση ότι υπάρχει η ανάλογη θέση που προ¬ 
βλέπουν τα άρθρα του παρόντος κανονισμού. 

4. Οι αναπληρωτές (για απουσία ή κώλυμα) των Προϊ¬ 
σταμένων των Τμημάτων ορίζονται με απόφαση του Προ¬ 
έδρου ανάλογα με τις εκάστοτες ισχύουσες διατάξεις. 

Άρθρο 14ο 

Απόσπαση του προσωπικού επιτρέπεται μόνο για κάλυ¬ 
ψη εξαιρετικής υπηρεσιακής ανάγκης για ένα το πολύ ε¬ 
ξάμηνο χωρίς να επιτρέπεται η επανάληψη πριν περάσει 
ένας χρόνος. 

Η απόσπαση ενεργείται με απόφαση του Προέδρου του 
Διοικητικού Συμβουλίου του Συνδέσμου μετά από εισή¬ 
γηση του Προϊσταμένου της Υπηρεσίας. Ο αποσπασμέ¬ 
νος παίρνει τις αποδοχές της θέσης στην οποία αποσπά- 
ταιεάν αυτές είναι ίσες ή ανώτερες από εκείνες της θέσης 
από την οποία αποσπάται. 

Άρθρο 15ο 

Μετακίνηση 

Απλή μετακίνηση του προσωπικού σε άλλη θέση που α¬ 
παιτούνται τα αυτά προσόντα γίνεται με απόφαση του 
προϊσταμένου της αρμόδιας υπηρεσίας. 

Άρθρο 16ο 

Μετάταξη 

1. Μεταβολή του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται ύστερα 
από αίτηση του ενδιαφερομένου εφόσον υπάρχει κενή 
θέση και ο μετατασσόμενος έχει τα προσόντα για την κα¬ 
τάληψη της θέσης στην οποία μετατάσσεται. 

2. Ο μετατασσόμενος κατατάσσεται στα αντίστοιχα ει¬ 
σαγωγικά μισθολογικά κλιμάκια του κλάδου κατηγορίας 
και ειδικότητας που μετατάσσεται τίθεται δε κατά την αρ¬ 
χαιότητα μετά τους κατά τον χρόνο υπηρετούντας στο 
αυτό μισθολογικά κλιμάκιο. 

Άρθρο 17ο 

Πρόσληψη - Υπηρεσιακή κατάσταση 

1. Από τον Σύνδεσμο μπορεί να προσλαμβάνεται προ¬ 
σωπικό με σύμβαση ιδιωτικού δικαίου προς αντιμετώπιση 
κατεπειγουσών υπηρεσιακών αναγκών σύμφωνα με τις 
κείμενες διατάξεις. 

α. Κένωσης θέσεων και μέχρι πληρωμής τους, εφόσον 
έχει κινηθεί η νόμιμη διαδικασία για την πλήρωση αυτών. 

β. Απουσίας τακτικού προσωπικού λόγω αδειών κανονι¬ 
κών, κυήσεως, και τοκετού, αδικαιολόγητης απουσίας 
κ.λπ., και για το αντίστοιχο χρονικό διάστημα. 

γ. Καλύψεως εποχιακών ή άλλων περιοδικών αναγκών 
που δεν εμπίπτουν στις με στοιχεία (α) και (β) περιπτώσεις 
και μέχει οκτώ μήνες κατά ανώτατο όριο το χρόνο. 

2. Η πρόσληψη ενεργείται με απόφαση του Δ/κού Συμ¬ 
βουλίου του Συνδέσμου. 

Η σύμβαση εργασίας λογίζεται ότι καταρτίσθηκε από 
την ανάληψη υπηρεσίας και λύεται αυτοδίκαια όταν λήξει 
ο χρόνος διάρκειας της χωρίς καταβολή ουδεμίας αποζη¬ 
μίωσης. 

Για την αυτοδίκαιη λύση της σύμβασης εργασίας εκδί- 


δεται διαπιστωτική πράξη από το αρμόδιο για την πρό¬ 
σληψη όργανο. 

3. Οι αποδοχές του εκτάκτου προσωπικού ρυθμίζονται 
κατά τις διατάξεις που διέπουν το έκτακτο προσωπικό 
τωνΟ.Τ.Α. 

α. Οι αποδοχές του προσωπικού με σύμβαση έργων 
ρυθμίζονται από τις όμοιες συλλογικές συμβάσεις των 
Ο.Τ.Α. 

Άρθρο 18ο 
Ηθικές αμοιβές 

Γ ια εξαιρετικές πράξεις περί την εκτέλεση της υπηρε¬ 
σίας και για εξαιρετική απόδοση γίνεται με απόφαση του 
Διοικητικού Συμβουλίου να απονέμονται στο προσωπικό 
ηθικές αμοιβές ως εξής: 

α. Ευαρέσκεια. 

β. Γραπτός έπαινος ανακοινούμένος και στο υπόλοιπο 
προσωπικό. 

Άρθρο 19ο 

Ο Οργανισμός αυτός ισχύει από τη δημοσίευση στην Ε¬ 
φημερίδα της Κυβερνήσεως. Από τις διατάξεις της από¬ 
φασης αυτής προκαλείται δαπάνη το ύψος της οποίας 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Μαίου 1997 

Ο Αν. Περ/κού Δ/ντή 
Γ. ΣΙΔΗΡΑΚΗΙ 

- » - 

Αριθ.771 (4) 

Κατάργηση καταφυγίου θηραμάτων και ίδρυση άλλου 

στην περιοχή Δήμου Λουτρακιού - Περαχώρας και Αγ. 

Θεοδώρων Ν. Κορινθίας. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις: 

α) Του Ν. 2240/94 «Συμπλήρωση διατάξεων για την Νο¬ 
μαρχιακή Αυτοδιοίκηση και άλλες διατάξεις», όπως τρο¬ 
ποποιήθηκαν με το άρθρο 14 του Ν. 2399/96. 

β) Του Ν,Δ, 86/69 «Περί Δασικού Κώδικας» (άρθρο 253 
και 254, παρ. 1, 2, 3,4) όπως αντικαταστάθηκε μετά άρ- 
Θρα3 και 4, παρ. 5, 6, 7καιδτου Ν. 177/75. 

γ) Του Π.Δ. 94/93 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές αρχές 
ή όργανα διανομαρχιακού επιπέδου του Υπουργείου Γε¬ 
ωργίας». 

2. Την αριθ. 414985/29.11.85 (ΦΕΚ 757/Β/18.12.85) κοι¬ 
νή απόφαση Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας, «Μέτρα διαχείρισης της ά¬ 
γριας πτηνοπανίδας». 

3. Την αριθ. 165588/π.ε./21.1.83 απόφαση του Υπουρ¬ 
γείου Γεωργίας, με την οποία, πέραν των άλλων, ιδρύθη¬ 
κε καταφύγιο θηραμάτων στηνπεριοχήΔήμου Λουτρακι¬ 
ού - Περαχώρας Ν. Κορινθίας και απαγορεύτηκε για αό¬ 
ριστο χρόνο το κυνήγι κάθε θηράματος. 

4. Την αριθ. 83461/3539/12.8.1988 απόφαση του 
Υπουργείου Γεωργίας, με την οποία επεκτάθηκαν - τρο¬ 
ποποιήθηκαν τα όρια του μόνιμου καταφυγίου θήραμά- 

των που ιδρύθηκε με την ανωτέρω απόφαση του αριθ. 
165588 π.ε./21.1.1983. 

5. Την αριθ. 1008/9.4.97 πρόταση του Δασαρχείου Κό¬ 
ρινθου που έγινε ύστερα από αίτημα του Κυνηγετικού 
Συλλόγου Λουτρακιού Περαχώρας «Τα «Γεράνεια», ανα¬ 
φορικά με την κατάργηση του νομίμου καταφυγίου θηρα¬ 
μάτων, που ιδρύθηκε όπως παραπάνω και την ίδρυση άλ¬ 
λου στην εν θέματι περιοχή. 

6. Το γεγονός ότι, σύμφωνα με την ως άνω πρόταση του 
Δασαρχείου Κορίνθου οι κυριότεροι λόγοι που επιβάλ- 
λουντην κατάργηση του καταφυγίου είναι βάσιμοι και ου¬ 
σιαστικοί ήτοι: 

α) Το μεγαλύτερο τμήμα αυτού έχει καεί, ως εκ τούτου 
τα θηράματα τριχωτά και πτερωτά εκτός του ότι δεν βρί¬ 
σκουν αρκετή τροφή είναι εκτεθειμένα και ευάλωτα 
στους φυσικούς εχθρούς τους (αρπακτικά, πτηνά και 
ζώα). Και επειδή έχει κηρυχθεί αναδασωτέα δεν μπορούν 
να εκτελεσθούνέργα υποδομής για τη βελτίωση του βιο¬ 
τόπου. 

β) Μέσα στα όρια αυτού έχουν συμπεριληφθεί και α¬ 
γροτικές εκτάσεις στις οποίες γίνεται χρήση φυτοφαρμά¬ 
κων με αποτέλεσμα να προκαλείται μεγάλη ζημιά στα θη¬ 
ράματα. 

γ) Δεν αποτελεί τον πλέον καταλληλότερο βιότοπο της 
περιοχής του ορεινού όγκου των Γερανείων καθ’ ότι στε¬ 
ρείται πηγών, υπάρχει μόνο μία στη θέση Δρίζα. 

δ) Διασχίζεται από αμαξητούς δρόμους που οδηγούν 
σε μονοπάτια με αποτέλεσμα να ενοχλούνταιτα θηράμα¬ 
τα. 

ε) Η φύλαξη και η επιτήρησή του καθίσταται προβλημα¬ 
τική μέχρι αδύνατος λόγω του δυσπρόσιτου του εδά¬ 
φους. 

Σε αντίθετη με τα παραπάνω η έκταση στην οποία ζη¬ 
τείται να ιδρυθεί νέο μόνιμο καταφύγιο θηραμάτων συ¬ 
γκεντρώνει τα παρακάτω πλεονεκτήματα, ήτοι: 

α) Είναι ο πλέον καταλληλότερος βιότοπος για την ανά¬ 
πτυξη, πολλλαπλασιασμό και διαβίωση των ενδημικών 
θηραμάτων καθ’ ότι έχει τροφή και νερό όλο το χρόνο. 

β) Μέσα στα όρια του δεν περικλείονται γεωργικά καλ¬ 
λιεργούμενες εκτάσεις, 

γ) Η επιτήρηση και αστυνόμευσή του είναι εύκολη και τα 
όριά του σαφή και ορίζονται από δρόμους και 

δ) Δεν διασχίζεται από πολυσύχναστους αμαξητούς 
δρόμους και δεν έχει μέσα στα όριά του οικισμούς, απο¬ 
φασίζουμε: 

I. Καταργούμε το μόνιμο καταφύγιο θηραμάτων έκτα¬ 
σης 17.000 στρεμμάτων που είχε ιδρυθεί με τις αριθ. 
165588 π.ε./21.1.1983 και 83411/3539/12.8.1988 αποφά¬ 


σεις του Υπουργείου Γεωργίας στην περιοχή της Κοινό¬ 
τητας Πισσίων και του Δήμου Λουτρακιού Περαχώρας, 
γιατί δεν έχει πλέον τις προϋποθέσεις προς κάλυψη των 
βασικών αναγκών των θηραμάτων, όπως στην ανωτέρω 
παράγραφο 6 της παρούσης, λεπτομεριακά περιγράφο- 
νται. 

II. Ιδρύουμε μόνιμο καταφύγιο θηραμάτων και απογο- 
ρεύουμε για αόριστο χρόνο τη Θήρα κάθε θηράματος στις 
θέσεις με την γενική ονομασία Πλάτανος - Πράθι - Μύλοι 
κλπ, περιοχής Δήμου Λουτρακιού - Περαχώρας και Αγ. 
Θεοδώρων αρμοδιότητας Δασαρχείου Κορίνθου, σε έ¬ 
κταση 16.000 στρέμματα, της οποίας τα όρια έχουν ως ε¬ 
ξής: 

Η οριογραμμή αρχίζει από τα χειμερινά μαντριά των α¬ 
δελφών Παντελέου. Ακολουθεί τον Γερμανικό δρόμο μέ¬ 
χρι την διασταύρωσή του μετο δρόμο «Πλάτανος-Αγ. Νι¬ 
κόλαος». Ακολουθείτο δρόμο αυτό (Πλάτανος - Αγ Νικό¬ 
λαος) μέχρι τη διασταύρωσή του με το δρόμο Αγίων 
Θεοδώρων - Πραθίου (θέση Ντάρδιζα). Από αυτό το ση¬ 
μείο ακολουθεί το δρόμο μέχρι την εκκλησία «Παναγία 
Πραθίου». Από την Εκκλησία ακολουθεί το δρόμο μέχρι 
του σημείου διασταύρωσής του μετο ρέμα Πραθίου (θέ¬ 
ση Μύλοι). Από το σημείο αυτό ακολουθείτο ρέμα, κατά 
την ροήν του, μέχρι του σημείου που αυτό συναντάται με 
τον δρόμο προς οικισμό «Νέα Πολιτεία» {θέση Λιοτσάρι 
Γκότση) όπου υπάρχει παλαιό κτΐσμα (χάλασμα). Στη συ¬ 
νέχει ακολουθεί το δρόμο αυτό προς τα κάτω μέχρι του 
σημείου που συναντάται με δευτερεύοντα δρόμο {τρα- 
κτερόδρομο). Ακολουθεί το δρόμο αυτό προς τα πάνω ό¬ 
που συναντά τον Γερμανικό δρόνο στα χειμερινά μαντριά 
αδελφών Παντελέου, απ' όπου και άρχισε. 

Η δίωξη των επιβλαβών θηραμάτων μέσα στο καταφύ¬ 
γιο, ενεργείται σύμφωνα με τα άρθρα 4 παρ. 7 του Ν. 
177/75 και 3 της 414985/29.11.1985 κοινής απόφασης. 

Οι παραβάτες τιμωρούνται με τις ποινές που προβλέ- 
πονται από τα άρθρα 287 παρ. 9 του Ν.Δ. 86/69 «Δασικός 
Κώδικας» ή 9 παρ. 3 της αριθ. 414985/29.11.1985 (ΦΕΚ 
757/Β/18.12.1985) κοινή απόφασης «Μέτρα διαχείρισης 
της άγριας πτηνοπανίδας». 

Από τις διατάξειςτης απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το Κυνηγετικό Έτος 1997 
-1998. 

Κόρινθος, 26 Μάίου 1997 

Με εντολή Γ.Γ. Περιφέρειας 
Ο Αναπληρωτής Περιφερειακού Διευθυντή 
ΕΥΑΓΓΕΛΟΣ ΤΖΩΡΤΖΑΚΗΣ 

περιοχή Δήμων Λουτρακιού - Περαχώρας και Αγίων θεοδώρων όπου ιδρύεται, μόνιμο καταφύγιο 
θηραμάτων με την αριθ. 771/26.5.97 απόφαση του Αναπλ. Περιφερειακού Δ/ντή Ν. Κορινθίας. 
- Δασόδρομοι 

- ι ι φ , α Α.Β.Γ.Δ.Ε.Ζ.Η.Α οριογραμμή μόνιμου καταφυγίου. 

Κόρινθος Μάιος 1997 

5568 ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΘΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. · Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 52487Β5 

Εγγραφή Συνδρομητών Φ.Ε.Κ. και 

οπ ο στολή Φ.Ε.Κ. 5248320 

* --—■ - .... , __ 

ΘΕΣΣΑΛΟΝΙΚΗ 

Βαα. Όλγας 188, 1ος ορ.-Τ.Κ. 548 55 (031)423956 
ΠΕΙΡΑΙΑΣ 4135402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ί 1ΜΗ ΦΥΛΛΩΝ · Από 9 μέχρι 16 σελίδες 300 δρχ. 

ΕΦΗΜΕΡΙΔΟΙ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξησε ίο: δοχ. ανά Βσελιδο γ. μέρους αστού 

—- —— -—----- 1 -- 

1 ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ.. Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτμχόντων διαγωνισμών; 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.300 δρχ. 

50.000 

1 0.000 

50.000 

25.000 
ΐυ.000 »■ 

5.003 

10.000 

3.030 

250.000 

13.000 

2.500 δρχ. 

2.500 

500 .. 

£.500 >· 

1.250 .· 

500 

250 
ο 0 υ 

1 53 .. 

12.533 >> 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 - 10.000 .. | 

* Ο. συνδρομές του εσωτερικβύ προπληρώνονται στα Δημόσιο Ταμεία που δίδουν αποδεικτικό είσπραξης (διπλότυποί 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογσαοείου. 

Οι συνδρομές του εξωτερικού επιβαρύνονται πέρο των παοαπάνω αναφεοομένων ποσών με τα ταχυδρουικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικούταυ Εθνικού Τυπογσαφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισποάττετα; στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ·ΓΑΠΕ Τ μαζ; με -ο ποσό της συνδρομής. 

’ Οι Νομαρχιακές Αυτοδιοικήσεις, οι Δήμοι, οι Κοινότητες ως και ο; επιχειρήσεις αυτών πληρώνουν το μισό νοηματικό 
ποσο της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγε, την 31η Δεκεμβρίου του ίδιου χρόνου. Δεν 
εγγραφονται συνδρομητές για μικρότερο χρονικό διάστηυο. 

* Η εγγραφή ή ανανέωση της συνδρομής πραγματοποιείται το αργότερα μέχο; τον Μαοτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΒ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










